Babelscape/SREDFM huggingface dataset:
Είσαι το Ταίρι Μου

Το Είσαι το Ταίρι Μου είναι ελληνική κωμική τηλεοπτική σειρά που προβλήθηκε τη σεζόν 2001-2002 από το Mega Channel.

Το σενάριο έγραψε ο Λευτέρης Παπαπέτρου, ενώ τη σκηνοθεσία ανέλαβε ο Αντώνης Αγγελόπουλος.

Το ομώνυμο τραγούδι των τίτλων της σειράς συνέθεσε ο Στέφανος Κορκολής, ενώ ο Πασχάλης έγραψε τους στίχους και το ερμήνευσε.

Η σειρά έκανε πρεμιέρα την 1η Οκτωβρίου 2001 και ολοκληρώθηκε στις 25 Ιουνίου 2002, έπειτα από έναν κύκλο 30 επεισοδίων και σημειώνοντας υψηλά νούμερα τηλεθέασης.
Ελληνική Ποδοσφαιρική Ομοσπονδία

Η Ελληνική Ποδοσφαιρική Ομοσπονδία (Ε.Π.Ο.) αποτελεί τον ανώτατο οργανισμό διοίκησης του ποδοσφαίρου στην Ελλάδα. Ιδρύθηκε στις 14 Νοεμβρίου του 1926 και λειτουργεί ως νομικό πρόσωπο ιδιωτικού δικαίου (Ν.Π.Ι.Δ.) μη κερδοσκοπικού χαρακτήρα. Είναι μέλος της FIFA από το 1927 και της UEFA από το 1954.

Η ΕΠΟ έχει την ευθύνη διοργάνωσης του πρωταθλήματος της Γ΄ Εθνικής ερασιτεχνικής κατηγορίας. Ακόμα διοργανώνει το Κύπελλο Ελλάδας, το Κύπελλο Ερασιτεχνών και τα πρωταθλήματα των μεικτών ομάδων ενώσεων στις κατηγορίες νέων, παίδων και προπαίδων, όπου γίνεται η προεπιλογή για τα αντιπροσωπευτικά συγκροτήματα της χώρας. Τέλος αποτελεί και τη διοίκηση των εθνικών ομάδων ανδρών, γυναικών και νέων.

Επίσης, έχει την αρμοδιότητα να υποβάλλει αιτήσεις στην παγκόσμια (FIFA) και ευρωπαϊκή (UEFA) συνομοσπονδία, με σκοπό την ανάληψη και τη διεξαγωγή διεθνών και διασυλλογικών διοργανώσεων. Ορισμένες υποψηφιότητές της έγιναν δεκτές, οπότε ανέλαβε την διεξαγωγή τελικών του Κυπέλλου Πρωταθλητριών και του Τσάμπιονς Λιγκ, αλλά και του Κυπέλλου Κυπελλούχων, ενώ έχει φιλοξενήσει και τα τελικά του Ευρωπαϊκού Πρωταθλήματος Νέων.

Μέλη της ΕΠΟ αποτελούν όλες οι ενώσεις επαγγελματικού ποδοσφαίρου και ερασιτεχνικών ποδοσφαιρικών σωματείων, αλλά και ποδοσφαίρου σάλας, οι οποίες μετέχουν στη Γενική Συνέλευση διά των αντιπροσώπων τους. Τα μέλη του Διοικητικού Συμβουλίου της ΕΠΟ εκλέγονται από τη ΓΣ και την ΕΕΠ Α΄ Εθνικής (Super League Ελλάδα), εκτός από τους προέδρους των ΕΕΠ.
Ματθίλδη της Αγγλίας

thumb|right|200px|Η ενθρόνιση του Ερρίκου του Λέοντος με την Ματθίλδη της Αγγλίας(1188)
thumb|right|200px|Ματθίλδη της Αγγλίας
Η Ματθίλδη της Αγγλίας ("Matilda of England", 6 Ιανουαρίου 1156 - 28 Ιουνίου 1189), αποκαλούμενη και Μωντ (Maud), ήταν η μεγαλύτερη κόρη του Ερρίκου Β΄ της Αγγλίας και της Ελεονώρας της Ακουιτανίας. Πέρασε μεγάλο μέρος της νεανικής της ηλικίας κοντά στη μητέρα της.

Ο Ραϊνάλδος του Ντάσελ, αρχιεπίσκοπος της Κολωνίας, έφτασε στην αυλή του βασιλιά της Αγγλίας Ερρίκου Β΄ στη Ρουέν το 1165, προκειμένου να πραγματοποιήσει συμφωνία για το γάμο της Ματθίλδης με έναν Γερμανό πρίγκηπα. Δημιουργήθηκε σύγκρουση ανάμεσα στους διαπραγματευτές, όταν ο Ροβέρτος του Μπωμόν, 2ος κόμης του Λέστερ, αρνήθηκε να χαιρετήσει τον αρχιεπίσκοπο, λέγοντας του ότι είναι υποστηριχτής του σχισματικού αντίπαπα Βίκτωρα Δ΄.

Τα αρχικά σχέδια του Ερρίκου Β΄ να παντρευτεί η Ματθίλδη με έναν από τους γιους του Ρωμαίου αυτοκράτορα Φρειδερίκου Α΄ εγκαταλείφθηκαν και η Ματθίλδη έφυγε από την Αγγλία το 1167, προκειμένου να παντρευτεί τον επόμενο χρόνο τον Ερρίκο τον Λέοντα (1129 - 1195), Γ΄ δούκα της Σαξονίας και ΙΒ΄ της Βαυαρίας.

Παιδιά τους ήταν:
* Ματθίλδη 1171-1210, 
* Ερρίκος Ε΄ 1173-1227, παλατινός κόμης του Ρήνου.
* Λοθάριος 1174-1190, απεβ. 15-16 ετών.
* Όθων Δ΄ 1175-1218, βασιλιάς της Γερμανίας και της Βουργουνδίας.
* Γουλιέλμος 1184-1213, κύριας του Λύνεμπουργκ.

Την εποχή του γάμου τους, ο Ερρίκος ο Λέων ήταν ένας από τους ισχυρότερους συμμάχους του Γερμανού αυτοκράτορα Φρειδερίκου Α΄ Μπαρμπαρόσα. Η Ματθίλδη κυβερνούσε τα εδάφη του συζύγου της, όταν αυτός έλειπε σε Σταυροφορίες (1172 , 1173). Ο σύζυγός της μπήκε σε διαμάχη με τον Γερμανό αυτοκράτορα και κατέφυγαν στην αυλή του πατέρα της στην Νορμανδία το 1182. Εκεί γνωρίστηκε με τον περίφημο τροβαδούρο Μπερτράν ντε Μπορν, ο οποίος συνέθεσε δύο ποιήματα για χάρη της. Έμειναν στην Νορμανδία υπό την προστασία του βασιλιά της Αγγλίας Ερρίκου Β΄ και επέστρεψαν στην Σαξονία (1185). Η Ματθίλδη πέθανε το 1189.

Κατηγορία:Οίκος των Πλανταγενετών
Κατηγορία:Πριγκίπισσες της Αγγλίας
Δήμος Κόφινα

Ο Δήμος Κόφινα ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Γόρτυνας. Βρισκόταν στο νότια του νομού Ηρακλείου και είχε σαν έδρα του το χωριό Ασήμι. Το νότιο τμήμα του δήμου βρεχόταν από το Λιβυκό πέλαγος. Σύμφωνα με την απογραφή του 2001 είχε συνολικά 5.338 κατοίκους και έκταση 144.768 στρέμματα.

Ο δήμος περιλάμβανε 8 δημοτικά διαμερίσματα:

: Δ.δ. Ασημίου -- το Ασήμι
: Δ.δ. Άνω Ακρίων 
::* τα Άνω Άκρια
::* οι Ατσιπάδες
::* το Καστέλλι
::* τα Κάτω Άκρια
::* η Μοριά
: Δ.δ. Διονυσίου 
::* το Διονύσι
::* η Παναγία
: Δ.δ. Λουρών -- οι Λούρες
: Δ.δ. Σοκαρά 
::* ο Σοκαράς
::* το Αποΐνι
::* το Βελούλι
::* τα Μετόχια Σοκαρά
: Δ.δ. Σταβιών 
::* οι Στάβιες
::* ο Άγιος Ιωάννης
::* η Ακάμωτος
::* τα Καπετανιανά
::* το Φουρνοφάραγγο
: Δ.δ. Στερνών 
::* οι Στέρνες
::* ο Άγιος Νικόλαος
::* η Μονή Κουδουμά
: Δ.δ. Στόλων 
::* οι Στόλοι
::* τα Ίνια
Παντελής Ζερβός

Ο Παντελής Ζερβός (23 Δεκεμβρίου 1908 - 22 Ιανουαρίου 1982) ήταν Έλληνας ηθοποιός του θεάτρου και του κινηματογράφου. Χαρακτηριστική φυσιογνωμία της «χρυσής εποχής» του ελληνικού κινηματογράφου (δεκαετίες '50, '60 και αρχές '70) έπαιζε συνήθως το χαρακτήρα του χωροφύλακα, του πατέρα, του δημάρχου-κοινοτάρχη ή του μέντορα των πρωταγωνιστών, όπου παρουσιαζόταν ως παραδοσιακός και αυστηρός, αλλά πάντοτε δίκαιος και καλός.
Καταιγίδα

Καταιγίδα πάνω από την [[Κέρκυρα]], στις 30 Αυγούστου 2009.

Η Καταιγίδα είναι ένα μετεωρολογικό φαινόμενο που συνοδεύεται από αστραπές, κεραυνούς, μερικές φορές χαλάζι και σχεδόν πάντα με έντονη βροχόπτωση και ισχυρούς ανέμους. Σπανιότερα εμφανίζονται και σίφωνες μαζί με τις καταιγίδες, αν και ορισμένα σημεία στον κόσμο είναι πιο ευάλωτα. Γενικά, καταιγίδα λέγεται κάθε βίαιη ατμοσφαιρική διατάραξη, και συνεπώς κακοκαιρία, που συνοδεύεται από ηλεκτρικές εκκενώσεις.
Σύννεφο τύπου arcus, το οποίο και προμηνύει καταιγίδα, στην [[Αυστραλία]], στις 20 Ιανουαρίου 2008.
Βάτσλαφ Κλάους

Ο Βάτσλαφ Κλάους (τσεχικά: "Václav Klaus", 1941-) είναι πρώην πρωθυπουργός (1992-97) και πρόεδρος (2003-13) της Τσεχίας.
Γουίλ Ράιτ

thumb|150px|O Γουίλ Ράιτ μιλάει στο South by Southwest
Ο Γουίλιαμ Ρ. Ράιτ ("William Ralph "Will" Wright", 20 Ιανουαρίου 1960) είναι Αμερικανός σχεδιαστής βιντεοπαιχνιδιών και συνιδρυτής της εταιρείας ανάπτυξής παιχνιδιών υπολογιστών Maxis. Είναι κυρίως γνωστός για την δημιουργία των επαναστατικών παιχνιδιών SimCity και The Sims. Εργάζεται μέχρι σήμερα για την Maxis, η οποία από το 1999 ανήκει στην Electronic Arts.
Νέα Σμύρνη

Η Νέα Σμύρνη είναι πόλη και δήμος της Περιφερειακής Ενότητας Νοτίου Τομέα Αθηνών στην Αττική. Έχει πληθυσμό 73.076 κατοίκων, σύμφωνα με την απογραφή του 2011, και έκταση όπου ανέρχεται σε 3,5 τετραγωνικά χιλιόμετρα.

Η δημιουργία του συνοικισμού ανάγεται στη δεκατία του 1920, μετά την έλευση Ελλήνων προσφύγων από τη Σμύρνη και άλλες περιοχές της Μικράς Ασίας (Αδραμύττιο, Αϊβαλί, Φώκαια, Μοσχονήσια, Βουρλά, Τσεσμέ, Έφεσο αλλά και από Πόντο, νότια και κεντρική Μικρά Ασία, Κωνσταντινούπολη, Θράκη) στα τότε περίχωρα της Αθήνας. Μεταξύ των μνημείων της, ξεχωρίζει ο Μητροπολιτικός Ναός της Αγίας Φωτεινής με το κωδωνοστάσιό του, το οποίο αποτελεί ακριβές αντίγραφο αυτού που βρισκόταν στην Αγία Φωτεινή της Σμύρνης μέχρι την Καταστροφή του 1922, ενώ άλλα σημαντικά ιστορικά κτήρια της περιοχής είναι το Μέγαρο της Εστίας Νέας Σμύρνης, το Ιωσηφόγλειο ορφανοτροφείο και η Εθνική Στέγη.

Η Νέα Σμύρνη συνορεύει με το Νέο Κόσμο στα βόρεια, τον Άγιο Δημήτριο στα ανατολικά, το Παλαιό Φάληρο στα νότια και την Καλλιθέα στα δυτικά, ενώ συνδέεται με το κέντρο της Αθήνας μέσω της Λεωφόρου Συγγρού και της γραμμής του τραμ, η οποία τη συνδέει επίσης και με άλλα νότια προάστια όπως το Μοσχάτο, το Παλαιό Φάληρο και η Γλυφάδα.

Δήμαρχος της Νέας Σμύρνης είναι ο Σταύρος Τζουλάκης, ο οποίος εξελέγη στις δημοτικές εκλογές του 2010, του 2014 και του 2019.
Τζον Κουφούρ

Ο Τζον Κουφούρ ("John Kufuor", 8 Δεκεμβρίου 1938) είναι Γκανέζος πολιτικός. Διετέλεσε πρόεδρος από το 2001 ως το 2009.
Ταγματάρχης

Ο Ταγματάρχης (τχης, ή Επίλαρχος, επχος, για τα Τεθωρακισμένα και παλαιότερα το Ιππικό) είναι ανώτερος βαθμός αξιωματικού (OF-3) του ελληνικού Στρατού Ξηράς. Ο βαθμός του ταγματάρχη είναι στρατιωτικός βαθμός όλων των όπλων του Στρατού Ξηράς (εκτός, παλαιότερα, του Ιππικού) και της πάλαι ποτέ Χωροφυλακής.

Ιεραρχικά, ο ταγματάρχης είναι κατώτερος του αντισυνταγματάρχη και ανώτερος του λοχαγού (παλαιότερα του υποταγματάρχη. Αντιστοιχεί με τον βαθμό του πλωτάρχη του Πολεμικού Ναυτικού / Λιμενικού Σώματος και του επισμηναγού της Πολεμικής Αεροπορίας.
Συμπληρωματικά,στον βαθμού του ταγματάρχη μπορούν να φτάσουν και οι δόκιμοι έφεδροι αξιωματικοί (ΔΕΑ). Συνήθως μετά από κάποια δωρεά στον ελληνικό στρατό ή κάποια άλλη σημαντική δωρεά.
Στους αγγλόφωνους στρατούς ο αντίστοιχος βαθμός καλείται Major.
Σάκης Ρουβάς

Ο Σάκης Ρουβάς (Μαντούκι Κερκύρας, 5 Ιανουαρίου 1972) είναι Έλληνας τραγουδιστής, συνθέτης, επιχειρηματίας, και πρώην αθλητής του άλματος επί κοντώ. Από μικρή ηλικία ασχολήθηκε με τον στίβο, κατακτώντας αρκετά μετάλλια ως μέλος της Ελληνικής Εθνικής Ομάδας τη δεκαετία του '80. Η μουσική του σταδιοδρομία ξεκίνησε το 1991, σε ηλικία 19 ετών, ως pop ερμηνευτής ενώ συνδύαζε τραγούδι, χορογραφία και σύνθεση του κομματιού.

Ο Ρουβάς έχει κερδίσει 6 βραβεία στα Arion Music Awards, 15 στα Pop Corn Music Awards και 26 στα Mad Video Music Awards. Επίσης, έχει ανακηρυχθεί "Άντρας της χρονιάς", έχει κερδίσει ένα βραβείο στα MTV Europe Music Awards και ένα στα World Music Awards. Το 2009, το περιοδικό "Down Town", του έδωσε τον τίτλο "Καλύτερος διασκεδαστής της δεκαετίας", ενώ το "Forbes" τον κατέταξε στην τρίτη θέση με τους πιο σημαντικούς καλλιτέχνες στην Ελλάδα.
Ιππής

Οι Ιππής είναι κωμωδία του Αριστοφάνη που διδάχτηκε το 424 π.Χ. στα Λήναια κερδίζοντας το πρώτο βραβείο. Το όνομά της προέρχεται από το χορό του έργου. Ήταν η πρώτη κωμωδία που ανέβηκε με το όνομα του Αριστοφάνη.
μικρογραφία|Προτομή του Αριστοφάνους
[[Αγγείο (αρχαιολογία)|Αγγείο]] που απεικονίζει τα [[Λήναια|Λύναια]], μια μεγάλη γιορτή προς τιμήν του θεού [[Διόνυσος|Διόνυσου]]. Εκεί οι "Ιππείς" είχαν την πρώτη τους παράσταση.
Ο Αριστοφάνης άρχισε να συγγράφει τους Ιππής για να στηλιτεύσει έναν πολιτικό της εποχής, τον δηµαγωγό Κλέωνα, ο οποίος ήταν προσωπικός εχθρός του. Βρισκόμαστε στον έβδοµο χρόνο του Πελοποννησιακού Πολέµου και ο Κλέωνας, ο οποίος είναι υπερασπιστής της συνέχισης του πολέμου, έχει ψηφιστεί στρατηγός των Αθηναίων. Στο έργο, ο Κλέωνας είναι ο Παφλαγόνας. Οι αντιπαλοί του προσπαθούν να τον αντικαταστήσουν με ένα αλλαντοπώλη τον οποίο και εκπαιδεύουν στη δημαγωγία ώστε να πείσει΄ τους Αθηναίους για ειρήνη. Το σκεπτικό τους είναι ότι για να χτυπήσεις έναν φαύλο πολιτικό πρέπει να εφεύρεις έναν φαυλότερο, μια πρωτότυπη αν και ιδιαίτερα απαισιόδοξη άποψη. Ο πρώην αλλαντοπώλης τελικά αποδεικνύεται χαρισματικός δημαγωγός και υπερισχύει του Παφλαγόνα. 

Ο Αριστοφάνης με την κωμωδία αυτή πραγματεύεται τη φαυλότητα αυτών που ασκούν την εξουσία και πως αυτή οδηγεί μια χώρα— στην προκειμένη περίπτωση την Αθήνα του Πελοποννησιακού Πολέμου—στην καταστροφή. Οι καταστάσεις στις οποίες το έργο αναφέρεται έχουν διαχρονικό χαρακτήρα. Στο πρόσωπο του Κλέωνα µπορούµε να δούµε τον κάθε πολιτικό ηγέτη μιας χώρας ο οποίος ασκώντας ανεύθυνη διοίκηση την οδηγεί στην καταστροφή.
Κώστας Ρηγόπουλος

Ο Κώστας Ρηγόπουλος (22 Νοεμβρίου 1930 - 14 Ιανουαρίου 2001) ήταν Έλληνας ηθοποιός, από τους σημαντικότερους του ελληνικού θεάτρου, και παράλληλα θιασάρχης και θεατρικός επιχειρηματίας.
Ανότε Τονγκ

Ο Ανότε Τονγκ ("汤安诺", 11 Ιουνίου 1952-) ήταν πρόεδρος του Κιριμπάτι από το 2003 έως το 2016. Έγινε πρόεδρος της χώρας το 2003 και επανεξελέγη το 2007 και το 2012.
Γιάννης Τσιμιτσέλης

Ο Γιάννης Τσιμιτσέλης (Ζυρίχη, 28 Ιουλίου 1981) είναι Έλληνας ηθοποιός της τηλεόρασης, του θεάτρου και του κινηματογράφου και παρουσιαστής.
Continuum

Το Continuum είναι ένα πληκτροφόρο όργανο κατασκευασμένο από τη Haken Audio στο Champaign του Ιλινόις.

Από τεχνικής απόψεως, το Continuum είναι ένας χειριστής MIDI. Έχει μία και μοναδική, επίπεδη επιφάνεια στην οποία παίζει ο μουσικός, δημιουργώντας έτσι έναν ήχο παρόμοιο με της lap steel κιθάρας. Με αυτό τον τρόπο, δίνεται η ευκαιρία στο μουσικό, να παίξει νότες οι οποίες δεν βρίσκονται στη χρωματική κλίμακα, να κάνει vibrato ή και να γλυστρίσει από τη μία νότα στην άλλη. Αν και το vibrato μαζί με το γλίστρημα είναι κοινά χαρακτηριστικά κάθε midi πληκτροφόρου, το γλίστρημα μεταξύ ημιτονίων με τον τρόπο που παρέχεται από το Continuum είναι μοναδικό.

Το Continuum παρέχει δύο επιπρόσθετες παραμέτρους στον ήχο: Mπορεί να μετατρέψει την πίεση και την κίνηση του δακτύλου στην επιφάνεια σε MIDI, τόσο σε οριζόντιο επίπεδο όσο και σε κάθετο. Αυτές οι παράμετροι δίνουν την ευκαιρία να εμπλουτιστεί ο ήχος ακόμα περισσότερο, όπως για παράδειγμα η μεταφορά από τον έναν ήχο στον άλλο ή και η χρήση ενός "ενδιάμεσου" ήχου (δηλαδή που βρίσκεται ανάμεσα σε δύο άλλους ήχους, σε ένα ενδιάμεσο στάδιο).

To Continuum από μόνο του δεν παράγει ήχους. Για να επιτευχθεί η παραγωγή ήχου, πρέπει να είναι συνδεδεμένο με μία πηγή ήχου, που να μπορεί να επεξεργαστεί MIDI σήματα, όπως ένα συνθεσάιζερ ("synthesizer").

Πιθανότατα το πιο χαρακτηριστικό παράδειγμα χρήσης του Continuum στην ευρέως γνωστή μουσική, είναι από τον πληκτρά των Dream Theater, Jordan Rudess. Χρησιμοποιείται στο άλμπουμ "Octavarium", στην εισαγωγή του ομώνυμου τραγουδιού όπως και στο κομμάτι "The Dark Eternal Night" του άλμπουμ "Systematic Chaos".
Ριβάλντο

Ο Ριβάλντο Βίτορ Μπόρμπα Φερέιρα (πορτογαλικά: "Rivaldo Vítor Borba Ferreira", γεννήθηκε 19 Απριλίου 1972), περισσότερο γνωστός ως Ριβάλντο, είναι Βραζιλιάνος πρώην ποδοσφαιριστής. Χαρακτηρίζεται ως ένας από τους καλύτερους επιτελικούς μέσους όλων των εποχών. Έχει πρωταγωνιστήσει σε ορισμένα από τα σημαντικότερα πρωταθλήματα του παγκόσμιου ποδοσφαίρου, ενώ έχει βραβευθεί σε ατομικό επίπεδο, απολαμβάνοντας πολυάριθμες διακρίσεις, με σημαντικότερες τη Χρυσή Μπάλα το 1999, ενώ την ίδια χρονιά ψηφίστηκε και από τη ΦΙΦΑ ως ο καλύτερος παίκτης του κόσμου. Το 2004 επιλέχθηκε στη λίστα FIFA 100.
Αργυρώ Στρατάκη

Η Αργυρώ Στρατάκη (3 Αυγούστου 1975) είναι Ελληνίδα πρωταθλήτρια του στίβου από το Ηράκλειο. Ήταν μέλος της ολυμπιακής ομάδας (2004). 

Στους Ολυμπιακούς Αγώνες του 2004 ήταν 15η στο έπταθλο.
Επίσης κατέκτησε ασημένιο μετάλλιο στο έπταθλο του στίβου στους Μεσογειακούς Αγώνες του 2005, στην Αλμερία της Ισπανίας.
Ανήκει στον Πανελλήνιο ΓΣ. Τον Ιούνιο του 2006 αναδείχθηκε πρωταθλήτρια Ελλάδας στο έπταθλο, στο Πανελλήνιο Πρωτάθλημα Συνθέτων Αγωνισμάτων, το οποίο διεξήχθη στις Σέρρες.
Η Στρατάκη ήταν ένατη στο Ευρωπαϊκό Πρωτάθλημα Στίβου στο Γκέτεμποργκ, στις 8 Αυγούστου 2006, αφού συγκέντρωσε συνολικά 6.145 βαθμούς.

Στις 2 Οκτωβρίου 2010 ανακοίνωσε την απόφασή της να εγκαταλείψει τους στίβους.
Ρούζβελτ Σκέριτ

Ο Ρούζβελτ Σκέριτ ("Roosevelt Skerrit", 1972-) είναι πολιτικός από την Δομινίκα. Ανέλαβε πρωθυπουργός της χώρας το 2004, σε ηλικία 31 ετών. Όταν ανέλαβε καθήκοντα ήταν ο νεαρότερος σε ηλικία αρχηγός κυβέρνησης στον κόσμο μετά τον Ιταλό πρωθυπουργό Ματέο Ρέντσι. Το 2019 κέρδισε την 5η συνεχή εκλογική του νίκη.
Ίλυα Λιβυκού

Η Ίλυα Λιβυκού (1919 - 6 Σεπτεμβρίου 2002) ήταν Ελληνίδα ηθοποιός.
Γιώργος Σαμαράς

Ο Γιώργος Σαμαράς (Ηράκλειο Κρήτης, 21 Φεβρουαρίου 1985) είναι Έλληνας πρώην διεθνής ποδοσφαιριστής. Στην επαγγελματική του καριέρα αγωνίστηκε εκτός Ελλάδας μόνο σε ευρωπαϊκούς συλλόγους, στις ΗΠΑ και στη Σαουδική Αραβία. Από το 2018, που ολοκλήρωσε την αθλητική του πορεία αποτελεί τον αντιπρόεδρο του ΟΦΗ.
Διαμαντής Σταγγίδης

Ο Διαμαντής Σταγγίδης (1959) είναι Έλληνας καλλιτέχνης.

Γεννήθηκε στην Προσοτσάνη και ζει και εργάζεται στην Καβάλα. Έχει συμμετάσχει σε διάφορες ομαδικές εκθέσεις στην Ελλάδα και το εξωτερικό (Λονδίνο, Βουδαπέστη,USA). Έχει λάβει μέρος στην έβδομη Μπιενάλε Σύγχρονης Τέχνης της Φλωρεντίας το 2009 και στην τρίτη Μπιενάλε της Αθήνας το 2011 με την artbank.
Δήμος Σταγείρων-Ακάνθου

Ο Δήμος Σταγείρων-Ακάνθου ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο από το 1999 μεχρι και το 2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αριστοτέλη. Είχε πληθυσμό 8.781 κατοίκους και έκταση 253,4 τ.χλμ. Έδρα του ήταν η Ιερισσός.

Στον δήμο περιλαμβάνονταν τα δημοτικά διαμερίσματα με τους αντίστοιχους οικισμούς και πληθυσμό:

* Δ.δ. Ιερισσού [ 3.118 ]
** η Ιερισσός [ 3.046 ]
** τα "Γαβράδια" [ 36 ]
** η "Κουμίτσα" [ 0 ], ακατοίκητη.
** το "Λιμάνι" [ 7 ]
** το "Ξηροπόταμο" [ 29 ]
* Δ.δ. Αμμουλιανής [ 564 ]
** η "Αμμουλιανή" (νησίδα) [ 542 ]
** τα "Δρένια" (νησίδα) [ 0 ], ακατοίκητη.
** το "Λιμάνι" [ 5 ]
** η "Τρυπητή" [ 17 ]
* Δ.δ. Νέων Ρόδων [ 1.156 ]
** τα "Νέα Ρόδα" [ 1.148 ]
** το "Μετόχι Αγίου Παύλου" [ 8 ]
** η "Σκάλα" [ 0 ], ακατοίκητη.
* "Δ.δ. Ολυμπιάδος" -- η Ολυμπιάδα [ 649 ]
* Δ.δ. Ουρανοπόλεως -- η "Ουρανούπολη" [960 ]
* Δ.δ. Σταγείρων -- τα "Στάγιρα" [ 372 ]
* Δ.δ. Στρατονίκης [ 788 ]
** η "Στρατονίκη" [ 750 ]
** η "Ελευθερόνησος "(νησίδα) [ 0 ], ακατοίκητη.
** το "Κρυονέρι" [ 38 ]
* Δ.δ. Στρατωνίου -- το "Στρατώνι" [ 1.174 ]
Ληξούρι

thumb|Βιβλιοθήκη Ληξουρίου
Το Ληξούρι είναι η κύρια πόλη στη χερσόνησο Παλική και η δεύτερη μεγαλύτερη πόλη της Κεφαλλονιάς μετά από το Αργοστόλι. Η υψομετρική ανύψωση της πόλης είναι μηδενική.
Ιάβα

Η Ιάβα αποτελεί μία νήσο της Ινδονησίας, και την τοποθεσία της πρωτεύουσάς της, της Τζακάρτα. Είναι το πολυπληθέστερο νησί και μία από τις πιο πυκνοκατοικημένες περιοχές του κόσμου. Πρώην περιοχή ισχυρών ινδουιστικών βασιλείων και πυρήνας των αποικιακών Ανατολικών Ινδιών, η Ιάβα τώρα παίζει κυρίαρχο ρόλο στην οικονομική και πολιτική ζωή της Ινδονησίας.
Γίγκμε Σίνγκγιε Βαντσούκ

Ο Γίγκμε Σίνγκγιε Βαντσούκ ("Jigme Singye Wangchuck", 11 Νοεμβρίου 1955-) ήταν ο τέταρτος βασιλιάς του Μπουτάν από το 1972 μέχρι το 2006.Γεννήθηκε στο Παλάτι του "Dechenchholing", στην Θιμφού. Έγινε βασιλιάς σε ηλικία μόλις 17 ετών, στις 21 Ιουλίου 1972, μετά τον αδόκητο θάνατο του πατέρα του, Γίγκμε Ντορζί Βαντσούκ. Στέφθηκε επίσημα στις 2 Ιουνίου 1974 και στην εποχή της ανάρρησής του στο θρόνο ήταν ένας από τους νεότερους σε ηλικία μονάρχες διεθνώς. Είχε τον τίτλο "Druk Gyalpo", το οποίο σημαίνει «Δράκων Βασιλεύς».
Όσκαρ Άριας

Ο Όσκαρ Άριας ("Óscar Rafael de Jesús Arias Sánchez", 1940-) είναι πολιτικός από την Κόστα Ρίκα, πρόεδρος από το 2006 ως το 2010. Ανήκει στο κόμμα PLN (Εθνικό Κόμμα Φιλελευθέρων). Το 1987 τιμήθηκε με το Βραβείο Νόμπελ Ειρήνης, ως επιβράβευση για τις προσπάθειές του ώστε να τερματιστούν οι εμφύλιες συρράξεις στα κράτη της Κεντρικής Αμερικής.
Συμεών Σηθ

Ο Συμεών Σηθ ή Σηθής (11ος αι.) ήταν Έλληνας αξιωματικός, ιατρός, αστρονόμος και μεταφραστής αραβικών έργων. Καταγόταν από την Αντιόχεια και έζησε στην Κωνσταντινούπολη την εποχή του αυτοκράτορα Αλεξίου του Κομνηνού, δηλαδή προς τα τέλη του 11ου αιώνα. Υπήρξε επίσης Μάγιστρος και Πρωτοβεστάρχης επί Αυτοκράτορα Μιχαήλ Δούκα. Η Άννα Κομνηνή μιλά γι' αυτόν στην Αλεξιάδα της. 

Ο Συμεών Σηθ έγραψε φιλοσοφικά και ιατρικά υπομνήματα μεταξύ των οποίων και το «Σύνταγμα κατά στοιχείον περί τροφών δυνάμεων», στο οποίο και αναφέρει τις κατά τον Γαληνό θεραπευτικές ιδιότητες των φυτών και καρπών καθώς και τα νέα φάρμακα που είχαν εισαχθεί στη Βυζαντινή Αυτοκρατορία από την Ανατολή, στην εποχή του. Επίσης μετέφρασε από τα αραβικά στα λόγια ελληνικά της εποχής το έργο Καλίλα Ουά Ντίμνα, με τον τίτλο "Στεφανίτης και Ιχνηλάτης". Η μετάφρασή του χρησιμοποιήθηκε στο Παλέρμο, όπου το ίδιο αραβικό έργο μεταφράστηκε επίσης στα λατινικά, και όπου ο μεταφραστής χρησιμοποίησε ό,τι είχε γράψει ο Συμεών Σηθ, και συμπλήρωσε με άλλα κομμάτια του αραβικού έργου.

Τα ιατροφιλοσοφικά έργα του Σηθ εκδόθηκαν το 1842 από τον Λ. Ίντελερ («Ελάσσονες Φυσικοί και Ιατροί Έλληνες» τομ. Β'). Το 1892 ο Γ. Κωστομοίρης περιέλαβε στην «Επιθεώρηση Ελληνικών Σπουδών» τα ανέκδοτα έργα του Σηθ. 

Κατηγορία:Βυζαντινοί του 11ου αιώνα
Κατηγορία:Βυζαντινοί αστρονόμοι
Κατηγορία:Βυζαντινοί ιατροί
Κώστας Καπνίσης

Ο Κώστας Καπνίσης (20 Νοεμβρίου 1920 – 4 Ιουλίου 2007) ήταν Έλληνας συνθέτης.
Ιάκωβος Πολυλάς

Ο Ιάκωβος Πολυλάς (13 Οκτωβρίου 1825-5 Αυγούστου 1896) ήταν Επτανήσιος συγγραφέας και κριτικός, διάσημος μαθητής και εκδότης του έργου του Σολωμού. Το λογοτεχνικό του έργο (ποιητικό και πεζογραφικό) είναι μικρής έκτασης. Έκανε επίσης μεταφράσεις αλλά είναι πιο γνωστός για τα κριτικά του έργα.
Βαρσοβία

Η Βαρσοβία (πολωνικά: "Warszawa", ) είναι η πρωτεύουσα της Πολωνίας και μεγαλύτερη πόλη της. Έχει πληθυσμό 1.758.143 κατοίκους το 2017, ενώ η ευρύτερη μητροπολιτική περιοχή έχει περίπου 3.101.000 κατοίκους. Η έκταση της πόλης ανέρχεται σε 517,24 χλμ², ενώ η μητροπολιτική περιοχή της Βαρσοβίας "(Obszar Metropolitalny Warszawy)" έχει έκταση 6.100,43 χλμ². Η Βαρσοβία είναι μια πόβιατ (νομός), και χωρίζεται περαιτέρω σε 18 δήμους, ο καθένας είναι γνωστός ως "ντζιέλνιτσα".
Κώστας Αξελός

Ο Κώστας Αξελός (26 Ιουνίου 1924 - 4 Φεβρουαρίου 2010) ήταν σύγχρονος Έλληνας στοχαστής και φιλόσοφος και καθηγητής φιλοσοφίας. Τα έργα του έχουν μεταφραστεί σε 19 γλώσσες.
Το Μάρτιο του 1992 ανακηρύχθηκε διδάκτορας του Παντείου Πανεπιστημίου. Στις 14 Απριλίου 2000, αναγορεύθηκε επίτιμος διδάκτωρ Φιλοσοφίας του Πανεπιστημίου Ιωαννίνων.
Στις 5 Μαρτίου 2009, αναγορεύθηκε επίτιμος διδάκτωρ του τμήματος Φιλοσοφίας & Παιδαγωγικής του Αριστοτελείου Πανεπιστημίου Θεσσαλονίκης. Υπήρξε Αντιστασιακός ως μέλος του ΚΚΕ.
Κλίση των ουσιαστικών

Στη γλωσσολογία, κλίση των ουσιαστικών ονομάζεται το σύνολο των διαφορετικών μορφών που μπορεί να λάβει ένα ουσιαστικό. Για παράδειγμα η λέξη "ήχος" στα ελληνικά, απαντάται επίσης με τις μορφές: "ήχου, ήχο, ήχε, ήχοι, ήχων, ήχους". Σε πολλές Ινδοευρωπαϊκές γλώσσες οι κλιτικές μορφές δείχνουν τον γραμματικό ρόλο του ουσιαστικού. Στις διάφορες γλώσσες, εκτός των ουσιαστικών, μπορεί να κλίνονται τα άρθρα, τα επίθετα, οι αντωνυμίες και οι μετοχές.

Οι διαφορετικές μορφές ενός ουσιαστικού ονομάζονται πτώσεις, εμφανίζονται σε δύο αριθμούς, και αποκαλύπτουν τον ρόλο του ουσιαστικού στην πρόταση. Οι πτώσεις σχηματίζονται συνήθως με καταλήξεις στο θέμα της λέξης, τουλάχιστον στις Ινδοευρωπαϊκές γλώσσες. Άλλοι τρόποι σχηματισμού των πτώσεων είναι τα προθέματα και τα επιθήματα.

Κλίση των ουσιαστικών παρατηρείται σε Ινδοευρωπαϊκές γλώσσες όπως η ελληνική, η αρμενική, η ισλανδική και η σανσκριτική, σε Δραβιδικές γλώσσες όπως η ταμίλ, στις περισσότερες Ουραλικές γλώσσες, όπως η φινλανδική και η ουγγρική, στη σουαχίλι και άλλες. 

Η παλιά αγγλική γλώσσα είχε εκτεταμένο κλιτικό σύστημα. Αντ’ αυτού, τα σύγχρονα αγγλικά βασίζονται στη σειρά των λέξεων και στις προθέσεις ώστε να καταδείξουν τον γραμματικό ρόλο του κάθε ουσιαστικού. Απομεινάρια του παλιού αγγλικού κλιτικού συστήματος βρίσκουμε στις αντωνυμίες. Έτσι για παράδειγμα η αντωνυμία "he" έχει τη μορφή "him" όταν είναι αντικείμενο και "his" στη γενική.

Στα αρχαία ελληνικά επίσης υπήρχε ένα πλούσιο κλιτικό σύστημα το οποίο έχει απλοποιηθεί σημαντικά στα νέα ελληνικά. Τα αρχαία ελληνικά είχαν πέντε πτώσεις: Ονομαστική, Γενική, Δοτική, Αιτιατική και Κλητική, εκ των οποίων η Δοτική δε χρησιμοποιείται πια στα νέα ελληνικά. Ένα συγκριτικό παράδειγμα κλίσης στα αρχαία και στα νέα ελληνικά:

Η πρωτοϊνδοευρωπαϊκή γλώσσα θεωρείται ότι είχε εφτά ή οχτώ πτώσεις: ονομαστική, γενική, δοτική, τοπική, αιτιατική, κλητική, αφαιρετική και τροπική (εργατική). Στα ελληνικά η τοπική και η εργατική συγχωνεύθηκε με τη δοτική, ενώ η αφαιρετική με την γενική. Αργότερα, κατά τα πρώιμα βυζαντινά χρόνια, η δοτική συγχωνεύθηκε με την γενική. Στα νέα ελληνικά τη θέση της δοτικής κατέλαβε η αιτιατική ("λέω στον Γιώργο") και η γενική ("λέω του Γιώργου"). Η συγχώνευση της γενικής με τη δοτική είναι κοινό γνώρισμα της ιστορίας πολλών βαλκανικών γλωσσών, κάτι που οπωσδήποτε δεν είναι τυχαίο. Οι εξελίξεις στη μια γλώσσα θεωρείται ότι επηρέασαν και τις άλλες.
Γλώσσα Αυλώνος

Η Γλώσσα Αυλώνος ή περισσότερο γνωστή διεθνώς ως Ακρωτήριο Λιγκουέττα (Αλβανικά:"Kepi i Gjuhezes") είναι ακρωτήριο της Αλβανίας στην περιοχή του Αυλώνα. Βρίσκεται στην δεξιά μεριά (κατά τον εισερχόμενο) του όρμου του Αυλώνα εκεί που βρισκόταν η Ακροκεραύνια των αρχαίων Ελλήνων.
Νεπαλική γλώσσα

H Νεπαλική γλώσσα ("Χασκούρα") είναι μια ινδική γλώσσα που μιλιέται στο Νεπάλ, το Μπουτάν και σε μερικές περιοχές της Ινδίας και της Μιανμάρ. Είναι η επίσημη γλώσσα του Νεπάλ. Περίπου ο μισός πληθυσμός του Νεπάλ την έχει ως μητρική γλώσσα και πολλοί άλλοι Νεπαλέζοι τη μιλάνε ως δεύτερη γλώσσα.

Γράφεται συνήθως στη γραφή Ντεβανάγκαρι.
Σιγκαπούρη

Η Σιγκαπούρη, επίσημα Δημοκρατία της Σιγκαπούρης, είναι νησιωτική χώρα νότια της Μαλαισίας. Με έκταση μόλις 728 τετραγωνικά χιλιόμετρα είναι η μικρότερη χώρα της Νοτιοανατολικής Ασίας και μπορεί να χαρακτηριστεί μια σύγχρονη πόλη-κράτος. Βρίσκεται στο νοτιότερο άκρο της ηπειρωτικής Ασίας και της Μαλαισιανής χερσονήσου, περίπου μία μοίρα από τον ισημερινό.

Η Σιγκαπούρη ήταν μέχρι το 1965 βρετανική αποικία και έκτοτε είναι μέλος της Κοινοπολιτείας των Εθνών. Ο πληθυσμός της έχει πολυεθνική σύνθεση, καθώς περιλαμβάνει Κινέζους, Μαλαισιανούς, Ταμίλ και Ευρωπαίους. Έχει ισχυρή οικονομία και οι κάτοικοί της απολαμβάνουν υψηλό κατά κεφαλήν εισόδημα και βιοτικό επίπεδο. Το Σύνταγμα της χώρας ορίζει το πολίτευμα ως κοινοβουλευτική δημοκρατία, στην πράξη όμως ένα και μόνο κόμμα, το "Λαϊκό Κόμμα Δράσης", μονοπωλεί την εξουσία από τότε που η χώρα κέρδισε την ανεξαρτησία της. Ο πληθυσμός της, σύμφωνα με επίσημη εκτίμηση για το 2020, είναι 5.685.800 κάτοικοι.
Δημοκρατία της Κίνας

Η Ταϊβάν (Taiwan, Παραδοσιακά κινέζικα: 臺灣, Απλοποιημένα κινέζικα: 台湾), επισήμως Δημοκρατία της Κίνας (Παραδοσιακά κινέζικα: 中華民國, Απλοποιημένα κινέζικα: 中华民国, Τζονγκ Χουά Μιν Γκουό και διεθνώς Republic of China), είναι νησιωτική χώρα της Ανατολικής Ασίας. Καταλαμβάνει έκταση 36.197 τ.χλμ. και ο πληθυσμός της είναι 23.548.633 κάτοικοι, σύμφωνα με επίσημη εκτίμηση για το 2021. 

Η ονομασία "«Φορμόζα»" (Formosa), που σημαίνει «"όμορφη"» (νήσος) καθιερώθηκε έπειτα από το πέρασμα Πορτογάλων θαλασσοπόρων. 

Επίσημη γλώσσα είναι η Βορειοκινεζική (Μανδαρινική), ενώ άλλες ομιλούμενες γλώσσες είναι η Χόκλο ή κοινώς ταϊβανική, η Χάκα και σε μικρότερο βαθμό πολλές αυτόχθονες γλώσσες. Από το καλοκαίρι του 2017 ως επίσημες γραπτές γλώσσες θεωρούνται σε μερικές κοινότητες της χώρας, με έντονη την παρουσία αυτοχθόνων πληθυσμών, και οι αντίστοιχες γλώσσες τους.

Το πολίτευμα της Ταϊβάν είναι συνταγματική δημοκρατία. Πρωτεύουσα της χώρας είναι η Ταϊπέι, που βρίσκεται στο βόρειο άκρο της.

Ως ανεξάρτητο κράτος με το όνομα «Δημοκρατία της Κίνας» αναγνωρίζεται μόνο από 15 κράτη (2020). Δεν αναγνωρίζεται από τις περισσότερες χώρες και διεθνείς οργανισμούς διότι η Λαϊκή Δημοκρατία της Κίνας επιμένει να τη θεωρεί επαρχία της. Η Ταϊβάν όμως διατηρεί στενές σχέσεις με τις Η.Π.Α, την Ιαπωνία αλλά και με πολλές Ευρωπαϊκές χώρες. 
Το αν η Ταϊβάν ως Δημοκρατία της Κίνας πληροί όλες τις προϋποθέσεις της συνθήκης του Μοντεβίδεο για τη δίκαιη θεώρησή της ως κυρίαρχο κράτος, δηλαδή: α)μόνιμο πληθυσμό, β)καθορισμένη έκταση, γ)ενεργή κυβέρνηση και δ)ικανότητα να διατηρεί διπλωματικές σχέσεις με άλλα κράτη, είναι ένα μείζον διεθνές πολιτικό θέμα, αντικείμενο θερμών πολιτικών συζητήσεων και επιχειρημάτων. 

Η Δημοκρατία της Κίνας είναι μέλος του W.T.O και του A.P.E.C και διετέλεσε και παρατηρητής-μέλος στον Π.Ο.Υ.. Σε διάφορες διεθνείς αθλητικές διοργανώσεις εμφανίζεται με το όνομα Κινεζική Ταϊπέι έπειτα από την επιμονή και επιρροή της Λαϊκής Δημοκρατίας της Κίνας. 

Το διαβατήριο της χώρας είναι δεκαετούς ισχύος για τα κορίτσια άνω των 14 ετών, και για τους ενήλικες άνδρες που έχουν διεκπεραιώσει τις στρατιωτικές τους υποχρεώσεις. Είναι χρώματος πράσινου και αναγράφει στο εξώφυλλό του 中華民國 "Republic of China" και πιο κάτω 臺灣 "Taiwan", για αποφυγή οποιασδήποτε σύγχυσης.
Ουζμπεκιστάν

Το Ουζμπεκιστάν [], επίσημα η Δημοκρατία του Ουζμπεκιστάν (ουζμπεκικά: "O‘zbekiston Respublikasi" ή "Ўзбекистон Республикаси") είναι η μόνη διπλά περίκλειστη χώρα στην Κεντρική Ασία. Έχει σύνορα με το Καζακστάν στα δυτικά και βόρεια, με το Κιργιστάν και το Τατζικιστάν στα ανατολικά, και με το Αφγανιστάν και το Τουρκμενιστάν στα νότια. Πριν το 1991, ήταν μέρος της Σοβιετικής Ένωσης.

Κάποτε μέρος της Περσικής Σαμανιδικής και αργότερα της Τιμουριδικής αυτοκρατορίας, η περιοχή κατακτήθηκε στις αρχές του 16ου αιώνα από Ουζμπέκους νομάδες, οι οποίοι ομιλούσαν μια Ανατολική τουρκική γλώσσα. Το μεγαλύτερο μέρος του πληθυσμού του Ουζμπεκιστάν σήμερα ανήκει στην εθνοτική ομάδα των Ουζμπέκων και ομιλεί την Ουζμπεκική γλώσσα, μια γλώσσα από την οικογένεια των Τουρκικών γλωσσών. Το μεγαλύτερο μέρος του πληθυσμού της χώρας ζει στις ανατολικές περιφέρειες της χώρας. 

Το Ουζμπεκιστάν ενσωματώθηκε στη Ρωσική Αυτοκρατορία τον 19ο αιώνα, και το 1924 έγινε συστατική δημοκρατία της Σοβιετικής Ένωσης, γνωστό ως Ουζμπεκική Σοβιετική Σοσιαλιστική Δημοκρατία. Είναι ανεξάρτητη δημοκρατία από τις 31 Αυγούστου 1991 (επίσημα, από την 1η Σεπτεμβρίου 1991). Στο Ουζμπεκιστάν υπάρχει και μια αυτόνομη δημοκρατία, το Καρακαλπακστάν, η οποία είναι αυτόνομη δημοκρατία από το 1932 επί σοβιετικής εποχής.

Η οικονομία του Ουζμπεκιστάν βασίζεται κυρίως στην παραγωγή προϊόντων, περιλαμβανομένου του βαμβακιού, του χρυσού, του ουρανίου, του καλίου, και του φυσικού αερίου. Παρά τον διακηρυγμένο στόχο για μετάβαση σε οικονομία της αγοράς, το Ουζμπεκιστάν συνεχίζει να διατηρεί άκαμπτο οικονομικό έλεγχο, ο οποίος συχνά απωθεί τους ξένους επενδυτές. Η πολιτική της βαθμιαίας, αυστηρά ελεγχόμενης μετάβασης στην οικονομία της αγοράς έχει παρ' όλ' αυτά παράγει ωφέλιμα αποτελέσματα στην μορφή της οικονομικής ανάκαμψης μετά το 1995. Οι εσωτερικές πολιτικές του Ουζμπεκιστάν στα ανθρώπινα δικαιώματα και τις ατομικές ελευθερίες συχνά επικρίνονται βαρέως από κάποιους διεθνείς οργανισμούς.
Σινοθιβετικές γλώσσες

thumb| συνοθιβετικές γλώσσες με κόκκινο

Οι Σινοθιβετικές γλώσσες είναι μια γλωσσική οικογένεια που αποτελείται από την κινεζική και τις θιβετοβιρμανικές γλώσσες (όπως η βιρμανική, η θιβετική και η νεβάρι). Περιλαμβάνουν πάνω από 250 γλώσσες της Ανατολικής Ασίας. Έχουν τους περισσότερους ομιλητές στον κόσμο αμέσως μετά τις ινδοευρωπαϊκές γλώσσες.
Σημιτικές γλώσσες

Οι Σημιτικές γλώσσες είναι μια γλωσσική οικογένεια που οι γλώσσες που την αποτελούν μιλιούνται από 370 εκατομμύρια ανθρώπους στη Μέση Ανατολή και τη Βόρεια και την Ανατολική Αφρική. Αποτελούν τη βορειοδυτική υποοικογένεια των αφροασιατικών γλωσσών και είναι ο μόνος κλάδος της που οι γλώσσες του μιλιούνται στην Ασία.
Δραβιδικές γλώσσες

Οι Δραβιδικές γλώσσες αποτελούν μια γλωσσική οικογένεια και περιλαμβάνουν περίπου 26 γλώσσες που μιλιούνται από κατά προσέγγιση 200 εκατομμύρια ανθρώπους. Στις δραβιδικές γλώσσες ανήκουν η Κανάντα, η Μαλαγιάλαμ, η Ταμίλ, η Τελούγκου, κ.α. Μιλιούνται κυρίως στη νότια Ινδία και τη Σρι Λάνκα, όπως επίσης και σε περιοχές του Πακιστάν, του Νεπάλ, του Μπανγκλαντές και της ανατολικής και κεντρικής Ινδίας, όπως και στο Αφγανιστάν και το Ιράν. 

Αν και δεν έχουν άμεση συγγένεια με κάποια άλλη γλωσσική οικογένεια συνδέονται σε μεγαλύτερο χρονικό βάθος με τις ινδοευρωπαϊκές γλώσσες και άλλες γλωσσικές οικογένειες στο πλαίσιο των νοστρατικών γλωσσών.
Γλώσσα Σύρου

Ακρωτήριο της νήσου Σύρου.<br>
Η Γλώσσα Σύρου είναι το βορειοδυτικό άκρο της Σύρου και το εγγύτερο σημείο προς τον Πειραιά που πολλές φορές λαμβάνεται λανθασμένα ως σημείο μιλλιομετρικής απόστασης. Οι επίσημες μιλλιομετρικές αποστάσεις λαμβάνονται από λιμένα σε λιμένα και συγκεκριμένα από τους φανούς αυτών (εισόδου - εξόδου, εκάστου).

Κατηγορία:Ακρωτήρια Σύρου
Νικήτας Κακλαμάνης

Ο Νικήτας Κακλαμάνης (Άνδρος, 1 Απριλίου 1946) είναι Έλληνας πολιτικός, ιατρός και πανεπιστημιακός στο επάγγελμα. 

Διετέλεσε Υπουργός Υγείας και Κοινωνικής Αλληλεγγύης κατά την περίοδο 2004 - 2006 και Δήμαρχος Αθηναίων από το 2007 έως το 2010.
Αφροασιατικές γλώσσες

right|300px|thumb|Χάρτης που δείχνει την κατανομή των Αφροασιατικών (κίτρινο) καθώς και των γλωσσών της υποσαχάριας Αφρικής

Οι Αφροασιατικές γλώσσες αποτελούν μια γλωσσική οικογένεια με περίπου 375 γλώσσες και περισσότερους από 300 εκατομμύρια ομιλητές στη Βόρεια Αφρική, την Ανατολική Αφρική, τη Σαχάρα και τη Νοτιοανατολική Ασία (αριθμός που περιλαμβάνει περίπου 200 εκατομμύρια ομιλητές της Αραβικής). Αναφέρονται επίσης με την ονομασία "χαμιτοσημιτικές" γλώσσες.

Η οικογένεια περιλαμβάνει τις ακόλουθες υποοικογένειες:
Χαράλαμπος Αυγερινός

Ο Χαράλαμπος Αυγερινός (13 Μαρτίου 1866 - 27 Ιουλίου 1942) ήταν δήμαρχος Πύργου.
Νάκης Αυγερινός

Ο Νάκης Αυγερινός (1911 - 2002) ήταν Έλληνας πολιτικός.
Χρήστος Δαραλέξης

Ο Χρήστος Δαραλέξης (1866 - 1951) ήταν Έλληνας δημοσιογράφος, πολιτικός και θεατρικός συγγραφέας.
Νικόλαος Βιλαέτης

Ο Νικόλαος Βιλαέτης (1835–1860) ήταν Έλληνας πολιτικός.
Λύσανδρος Βιλαέτης

Ο Λύσανδρος Βιλαέτης ήταν προεστός του Πύργου και βουλευτής Ηλείας, εκλεγμένος πολιτικός από το 1823 έως το 1862. Καταγόταν από σπουδαία οικογένεια του Πύργου, η οποία ήταν από τις πρώτες που κατοίκησαν την περιοχή. Ήταν επίσης αντιπρόσωπος της Ηλείας στην Β' εθνοσυνέλευση, στη Γ' Εθνοσυνέλευση Τροιζήνας, στη Δ' Εθνοσυνέλευση, στην Ε' Εθνοσυνέλευση, στην Α' Εθνοσυνέλευση των Αθηνών αλλά και στη Β' Εθνική Συνέλευση των Αθηνών. Επίσης είχε διατελέσει πρόεδρος του πρωτοκλήτου δικαστηρίου Ήλιδος.

Το 1848 ο Λύσανδρος Βιλαέτης επαναστάτησε και με περίπου 80 συντρόφους κατέλαβε τον Πύργο. Αναγκάστηκε όμως να καταφύγει στην Ζάκυνθο αφού το κίνημα απέτυχε. Τελικά αμνηστεύτηκε το 1849.

Αναφέρεται ότι στη Βουλή, το 1851, συμμετείχε σε σφοδρή συζήτηση, κατά την οποία δημιουργήθηκε πανικός, μέσα στον οποίο έπεσε και χτύπησε θανάσιμο ο Εμμανουήλ Ξάνθος.
Χαράλαμπος Βιλαέτης

Ο Χαράλαμπος Βιλαέτης (Πύργος Ηλείας, 1781 - Λάλας Ηλείας, Ιούνιος 1821) ήταν Έλληνας αγωνιστής της επανάστασης του 1821.
Διεθνές Φωνητικό Αλφάβητο

Το «Διεθνές Φωνητικό Αλφάβητο» (συντομογραφία: ΔΦΑ) είναι σύστημα φωνητικής μεταγραφής που χρησιμοποιεί ως επί το πλείστον σημεία του Λατινικού και μερικά στοιχεία του Ελληνικού Αλφαβήτου. Δημιουργήθηκε και υποστηρίζεται από τη Διεθνή Φωνητική Ένωση (ΔΦΕ) για να αναπαριστά διακριτά στη μνήμη, με ακρίβεια και λεπτομέρεια καθέναν από τη μεγάλη ποικιλία ήχων (φθόγγων και φωνημάτων) οι οποίοι χρησιμοποιούνται από τις ανθρώπινες γλώσσες. Είναι διαμορφωμένο για να αποτελεί τον πρότυπο τρόπο καταγραφής όλων των ανθρώπινων γλωσσών. Εκτός από τα σύμβολα από τις διάφορες εκδοχές του Λατινικού Αλφαβήτου και από το Ελληνικό Αλφάβητο, πολλά σύμβολα και διακριτικά σημεία δε συναντιούνται έξω από το ΔΦΑ. Για την περιγραφή μιας συγκεκριμένης γλώσσας όμως χρησιμοποιείται ένας μικρός μόνο αριθμός από αυτά.

Το «Διεθνές Φωνητικό Αλφάβητο» είναι χρήσιμο ιδιαίτερα στους γλωσσολογικούς κλάδους της φωνητικής και της φωνολογίας.Χρησιμοποιείται ευρέως στη διδασκαλία ξένων γλωσσών για την απόδοση της ακριβούς προφοράς, από γλωσσολόγους, λεξικογράφους και μεταφραστές. Το ΔΦΑ διορθώνεται και τροποποιείται από τη Διεθνή Φωνητική Ενωση. Σύμφωνα με την τελευταία τροποποίηση που έγινε το 2005, το ΔΦΑ περιλαμβάνει 107 γράμματα, 52 διακριτικά σημεία και τέσσερα σημεία προσωδίας.
Μαουμούν Αμπντούλ Γκαγιούμ

Ο Μαουμούν Αμπντούλ Γκαγιούμ είναι πολιτικός από τις Μαλδίβες, πρόεδρος της χώρας από το 1978 έως το 2008 και ένας από τους μακροβιότερους στην εξουσία ηγέτες στον κόσμο. Κατέχει το ρεκόρ του κυβερνητικού νεποτισμού, με συνολικά 11 μέλη της οικογενείας του σε υπουργικές θέσεις. Έχει 4 παιδιά και 3 εγγόνια.
Λεωνίδας Βαρουξής

Ο Λεωνίδας Βαρουξής ήταν Έλληνας δημοσιογράφος και εκδότης.
Κωνσταντίνος Βαρουξής

Ο Κωνσταντίνος Βαρουξής ήταν Έλληνας δημοσιογράφος και εκδότης.
Γουλιέλμος Σαμπλίτης

Ο Γουλιέλμος Σαμπλίτης (γαλλικά: "Guillaume Ier de Champlitte", 1160 - 1209), όπως είναι γνωστότερος στα ελληνικά, ο "Καμπανέζης" (από την Καμπανία), ή σύμφωνα με τον πλήρη τίτλο του Γουλιέλμος Α΄ της Αχαΐας, ήταν ένας από τους ηγέτες στην Δ΄ Σταυροφορία και ο πρώτος Πρίγκιπας της Αχαΐας (1205 - 1209).
Ο Γουλιέλμος ήταν δεύτερος γιος του Εύδη Α΄ του Σαμπλίτ ή "Όντο Α΄ από την Καμπανία" κόμητα της Άνω Βουργουνδίας και της Σίβυλλας, ο πατέρας του ήταν γιος του Ούγου Α΄ της Καμπανίας. Η οικογένειά του ήταν μέλη του Οίκου του Μπλουά : ο Εύδης Α΄ του Σαμπλίτ ήταν εξάδελφος του Στέφανου της Αγγλίας και του Θεοβάλδου Β΄ της Καμπανίας. Ο Γουλιέλμος ήταν υποκόμης του Ντιζόν από την κώμη Σαμπλίτ της κομητείας της Βουργουνδίας, εγγονός του κόμη της Καμπανίας.
Χρήστος Στεφανόπουλος

Ο Χρήστος Στεφανόπουλος (1853 - 1918) ήταν Έλληνας πολιτικός.
Ιωάννης Γιαννόπουλος

Ο Ιωάννης Γιαννόπουλος (1895 - 16 Σεπτεμβρίου 1972) ήταν Έλληνας δικηγόρος και πολιτικός, που διετέλεσε 11 φορές βουλευτής Ηλείας.

Γεννήθηκε στον Πύργο και σπούδασε νομικά στην Αθήνα. Συμπλήρωσε τις σπουδές του στα πανεπιστήμια της Λειψίας, της Χαϊδελβέργης, του Φράιμπουργκ και του Μονάχου. Είχε χρηματίσει πρόεδρος του δικηγορικού συλλόγου ενώ ο αδερφός του, ο Βασίλης Γιαννόπουλος, ήταν πρόεδρος του εμπορικού επιμελητηρίου. Το 1925 πραγματοποιήθηκε απόπειρα δολοφονίας εναντίον του από τον δημοσιογράφο Αγγελόπουλο. 

Το 1926 εξελέγη για πρώτη φορά βουλευτής Ηλείας με το κόμμα των Ελευθεροφρόνων. Επίσης επανεξελέγη βουλευτής το 1932, το 1935, το 1936 με το κόμμα των Εθνικοφρόνων, το 1946 με την Ενωμένη παράταξη Εθνικοφρόνων και με το κόμμα Εθνικών Φιλελευθέρων, το 1950 με το κόμμα του Γεωργίου Παπανδρέου, το 1956 και το 1958 με το κόμμα των Φιλελευθέρων, το 1961, το 1963 και το 1964 με την Ένωση Κέντρου. Το 1951 διορίστηκε υπουργός Μεταφορών και Δικαιοσύνης, το 1963 και το 1965 υπουργός άνευ χαρτοφυλακίου, ενώ είχε χρηματίσει υφυπουργός οικονομικών τη χρονιά 1950. Εξέδωσε την μελέτη "Αστική οικονομία και σοσιαλισμός" (1939) και μετέφρασε το έργο του Καρόλου Ντήλ "περί σοσιαλισμού, κομμουνισμού και αναρχισμού" (1923).

Απεβίωσε το Σεπτέμβριο του 1972 και κηδεύτηκε στον Πύργο. Με τη διαθήκη του δώρισε το πατρικό του σπίτι στο νοσοκομείο Πύργου.
Γοδεφρείδος Α΄ Βιλλεαρδουίνος

Ο Γοδεφρείδος Α΄ Βιλλεαρδουίνος (γαλλικά: "Geoffroi Ier de Villehardouin", 1169 - 1229) από τον Οίκο των Βιλλεαρδουίνων ήταν Γάλλος ιππότης από την κομητεία της Καμπανίας που ενώθηκε στην Δ΄ Σταυροφορία. Συμμετείχε στην κατάκτηση της Πελοποννήσου από τους Σταυροφόρους και έγινε ο δεύτερος πρίγκιπας της Αχαΐας (1209 - 1229). Ο Γοδεφρείδος Α΄ Βιλλεαρδουίνος ήταν μεγαλύτερος γιος του Ιωάννη Βιλλεαρδουίνου ενός ιππότη από την Καμπανία και της Σελίν του Μπριέλ, ο πατέρας του ήταν μικρότερος αδελφός του Γοδεφρείδου Βιλλεαρδουίνου του σπουδαίου ιστορικού και στρατάρχη της Δ΄ Σταυροφορίας. Την περίοδο της βασιλείας του το Πριγκιπάτο της Αχαΐας έγινε υποτελές στην Λατινική Αυτοκρατορία, επέκτεινε σημαντικά τα όρια του πριγκιπάτου αλλά η ηγεμονία του αμαυρώθηκε από τις συγκρούσεις του με την εκκλησία. Παντρεύτηκε την Ελισάβετ που ταυτίζεται με τους ιστορικούς με την Ελισάβετ του Τσαπ απόγονο οικογένειας Σταυροφόρων αλλά ο ιστορικός Λόνγκνον το απορρίπτει.
Πέτρος Μήτσος

Ο Πέτρος Μήτσος (ή Πέτρος Μήτζου) ήταν Έλληνας στρατιωτικός του Πύργου στην περίοδο της Ελληνικής Επανάστασης του '21.
Μιχάλης Μαρίνος

Ο Μιχάλης Μαρίνος (Αμμόχωστος, 26 Οκτωβρίου 1970) είναι Ελληνοκύπριος ηθοποιός και παρουσιαστής.
Διονύσης Διάκος

<br>

Ο Διονύσης Διάκος (1794 - 1884) ήταν αγωνιστής κατά τη διάρκεια της Ελληνικής Επαναστάσεως του 1821.
Δανάη

Κατά την ελληνική μυθολογία, η Δανάη ήταν μοναχοκόρη του Ακρισίου, βασιλιά του Άργους, και της Ευρυδίκης, κόρης του Λακεδαίμονα. Ήταν μητέρα του ημίθεου ήρωα Περσέα.
Πειρίθους

Ο Πειρίθους (συχνά αναφέρεται και ως Περίθοος ή Πειρίθοος) ήταν βασιλιάς των Λαπιθών και σύζυγος της Ιπποδάμειας. Ήταν γιος της Νεφέλης και του Ιξίονα ή του Δία. Ο καλύτερος φίλος του ήταν ο Θησέας.
Δημήτριος Αυγερινός

Ο Δημήτριος Αυγερινός ήταν Έλληνας πολιτικός του 19ου αιώνα στην Ηλεία.

Γεννήθηκε στον Πύργο και ήταν γιος του Γεώργιου Αυγερινού, γόνου παλιάς πυργιώτικης οικογένειας, η οποία κυριάρχησε για πάνω από έναν αιώνα στην πολιτική σκηνή της Ηλείας. Ασκούσε το επάγγελμα του εμπόρου και ήταν τόσο μορφωμένος που τον αποκαλούσαν "«γραμματικό»". Είχε μυηθεί στη Φιλική Εταιρεία και είχε διατελέσει πληρεξούσιος της Ηλείας το 1843 στην Εθνοσυνέλευση του 1843-1844, έχοντας εκλεγεί Βουλευτής Πύτργου στις Ελληνικές εκλογές του 1843. 

Γιος του ήταν ο Ανδρέας Αυγερινός, πρόεδρος της Βουλής των Ελλήνων, και Πέτρος Αυγερινός.
Ποινικό Δίκαιο

Με την ευρεία έννοια του όρου το Ποινικό Δίκαιο αποτελεί το σύνολο των κανόνων Δικαίου που ρυθμίζουν τον τρόπο άσκησης της Ποινικής εξουσίας, (δηλαδή της επιβολής των προβλεπομένων ποινών επί αδικοπραξιών), μιας Πολιτείας, από θεσμοθετημένα όργανα όπως προβλέπει το Σύνταγμα της κάθε χώρας.
Θησείο

Ο Μεγάλος Περίπατος της Αθήνας μέσω της πεζοδρομημένης οδού Αποστόλου Παύλου οδηγεί από του Μακρυγιάννη και την Ακρόπολη, στο Θησείο. Το Θησείο είναι μια περιορισμένη μικρή συνοικία–περιοχή της Αθήνας που βρίσκεται βορειοδυτικά της Ακρόπολης, μεταξύ της συνοικίας του Αστεροσκοπείου (νότια), των Πετραλώνων (νοτιοδυτικά), του Κεραμεικού (δυτικά), του Ψυρρή (βόρεια), ενώ ανατολικά το Θησείο συνορεύει με το Μοναστηράκι και την Αρχαία Αγορά της Αθήνας. Έχει χαρακτηριστεί παραδοσιακός οικισμός. Στον ίδιο χώρο βρίσκεται κι ένα υπόλοιπο τμήμα της άλλοτε μικρής συνοικίας της Στοάς Αττάλου. Πήρε το όνομά του από τον παρακείμενο Ναό του Ηφαίστου, που ονομάζονταν παλαιότερα Θησείο, λανθασμένα, από τις ανάγλυφες παραστάσεις των άθλων του Θησέα που φέρονται στις μετώπες του.
δεξιά|μικρογραφία|320x320εσ|Ακρωτήρι
320px|right|thumb|Πανσέληνος
Άλαν Γκαρσία

Ο Άλαν Γκαρσία Πέρες ("Alan Gabriel Ludwig García Pérez", 23 Μαΐου 1949- 17 Απριλίου 2019) ήταν Περουβιανός νομικός, κοινωνιολόγος και πολιτικός, ο οποίος ήταν Πρόεδρος του Περού από το 1985 έως το 1990 και ξανά από το 2006 έως το 2011. Ήταν ο ηγέτης του περουβιανού κόμματος ΑΠΡΑ ("APRA, Alianza Popular Revolucionaria Americana") και το μοναδικό μέλος του συγκεκριμένου κόμματος που έχει υπηρετήσει ως Πρόεδρος του Περού. 

Η πρώτη του προεδρική θητεία σημαδεύτηκε από εκτενή οικονομική κρίση, κοινωνική αναταραχή και βία. Ήταν υποψήφιος και στις προεδρικές εκλογές του 2001, τις οποίες έχασε στον β' γύρο από τον Αλεχάντρο Τολέδο ("Alejandro Toledo"). Το 2006 εκλέχθηκε στην προεδρία για δεύτερη θητεία. Κατά την δεύτερη θητεία του Γκαρσία, λόγω της παγκόσμιας αύξησης της τιμής των μετάλλων, το Περού είχε σταθερή οικονομία, ωστόσο, κατά τη θητεία του υπήρξαν αυξημένες κοινωνικές διαμάχες σχετικά με τα δικαιώματα των ιθαγενών και τη διαφθορά.

Στις 17 Απριλίου 2019 ο Γκαρσία αυτοπυροβολήθηκε καθώς αστυνομικοί ήταν έτοιμοι να τον συλλάβουν σχετικά με το σκάνδαλο Odebrecht, και πέθανε λίγες ώρες μετά.
Ποτίδαια

Η Ποτίδαια ήταν αρχαία πόλη του Θερμαϊκού Κόλπου στη Μακεδονία και ειδικότερα στην ανατολική ακτή του, κοντά στη χερσόνησο της Παλλήνης (σημερινής Κασσάνδρας) της Χαλκιδικής, ακριβώς στη θέση της σημερινής Νέας Ποτίδαιας.
Αλεξάντρ Σεργκέγεβιτς Πούσκιν

Ο ποιητής από τον [[Πιοτρ Σοκόλοφ]], το [[1836]], ένα χρόνο πριν τον τραγικό του θάνατο.

Ο Αλεξάντρ Σεργκέγεβιτς Πούσκιν ( Александр Сергеевич Пушкин, , Μόσχα, 6 Ιουνίου 1799 – Αγία Πετρούπολη, 10 Φεβρουαρίου 1837), ήταν Ρώσος λογοτέχνης, ο μεγαλύτερος ποιητής της Ρωσίας που θεωρείται και ο δημιουργός της νεότερης ρωσικής λογοτεχνίας και γνωστός φιλέλληνας.
Αρλέτα

Η Αρλέτα (3 Μαρτίου 1945 - 8 Αυγούστου 2017) ήταν Ελληνίδα τραγουδίστρια. Το πραγματικό της όνομα ήταν Αργυρώ - Νικολέτα Τσάπρα.
Γιώργης Μασσαβέτας

<br>

Ο Γιώργης Μασσαβέτας (1944) είναι Έλληνας δημοσιογράφος και λογοτέχνης. 

Γεννήθηκε στον Πειραιά το 1944 και μεγάλωσε στην Κοκκινιά. Ξεκίνησε να γράφει σε τοπικές εφημερίδες από το 1958 και τελικά παρέμεινε δημοσιογράφος, αν και φιλοδοξούσε να γίνει χημικός. Υπήρξε πολιτικός συντάκτης, αρθρογράφος και αρχισυντάκτης σε πολλές εφημερίδες, ξεχώρισε όμως κυρίως για τα χρονογραφήματά του, τα οποία κυκλοφόρησαν σε πέντε βιβλία: "Στη μάχη για την Αλλαγή" (πρόλογος Ανδρέα Παπανδρέου), "Καλημέρα κύριε Πρόεδρε", "Καληνύχτα κύριε Πρόεδρε", "Καλημέρα Πολίτη" και "Η κληρονομιά του Ανδρέα". Το 1996 εξέδωσε επίσης ένα πολιτικό χρονικό με τον τίτλο "Ανατρέψατε Μητσοτάκη", που πέρασε στα μπεστ σέλερ της χρονιάς.

Στο λογοτεχνικό στίβο πρωτοεμφανίστηκε το 1975, με την ποιητική συλλογή "Φιλήσυχοι Πολίτες" και δέκα χρόνια αργότερα με την "Κατάθεση Ψυχής". Έχει εκδώσει επίσης ένα παιδικό βιβλίο με τον τίτλο "Των Οσπρίων n Γιορτή", καθώς και τη συλλογή διηγημάτων "Γυναικείες Ιστορίες", για την οποία ο Μίμης Ανδρουλάκης τον χαρακτήρισε «Κάρολο Ντίκενς τής Ελλάδας».

Έχει τιμηθεί για τη στήλη "Καλημέρα κ. Πρόεδρε" με το βραβείο του Ιδρύματος Μπότση, με τη δημόσια μάλιστα παραίνεση του Κωνσταντίνου Καραμανλή «"όχι μόνο να τον διαβάζετε, αλλά να τον μελετάτε"». Υπήρξε υποψήφιος της Ενωμένης Αριστεράς το 1974 στη Φωκίδα και του ΠΑΣΟΚ το 1981 στην Β' Πειραιά. Το 1987 διεγράφη από την Κεντρική Επιτροπή του ΠΑΣΟΚ λόγω της κριτικής που ασκούσε από τη στήλη του «Καλημέρα κ. Πρόεδρε» στην "Ελευθεροτυπία".

Η στήλη "Καλημέρα κ. Πρόεδρε", δημοσιεύεται τώρα καθημερινά στις ακόλουθες ημερήσιες περιφερειακές εφημερίδες (αλφαβητικά): «Αργολίδα», «Αρκαδικές Ειδήσεις», «Βοιωτική Ώρα», «Δημοκράτης» Μυτιλήνης, «Ελεύθερη Θράκη» Αλεξανδρούπολης, «Ελευθερία» Ζακύνθου, «Ελευθερία» Καλαμάτας, «Ελευθερία» Κέρκυρας, «Ενημέρωση» Τρικάλων, «Κόσμος» Λάρισας, «Νέος Κήρυκας» Χανίων, «Παρατηρητής» Σπάρτης, «Πιερικοί Αντίλαλοι», «Πρωινή» Κορίνθου, «Πρώτη» Πύργου, «Σήμερα στη Θεσσαλονίκη», «Σημερινή» Πάτρας, «Τα Νέα της Αιτωλοακαρνανίας», «Ταχυδρόμος» Βόλου, «Τοπική Φωνή» Πρέβεζας και «Χρόνος» Κοζάνης αλλά και στις εβδομαδιαίες «Αμβρακία» Άρτας, «Πέλλα News» Σκύδρας και «Νέα Επαρχία» Σητείας.
Ινάννα

Η Ινάννα αποτελούσε την κύρια θηλυκή θεότητα των Σουμέριων, την οποία αποκαλούσαν «Αγία Παρθένα» Ήταν η πρώτη γνωστή θεότητα που σχετίστηκε με τον πλανήτη Αφροδίτη.

Η Ινάννα για πρώτη φορά λατρεύτηκε στην Ουρούκ και είχε δυο πλευρές. Η θεά της γονιμότητας και του αισθησιασμού είχε και τη δύναμη να καταστρέφει τα χωράφια και να στερεί τη γονιμότητα από όλα τα γήινα πλάσματα. Λατρευόταν σαν θεά του πολέμου και του κυνηγιού ιδιαίτερα ανάμεσα στους πολεμοχαρείς Ασσύριους. Η Ινάννα ήταν η προστάτιδα των ιερόδουλων, οι οποίες και την υπηρετούσαν στους ναούς της.

Η Ινάννα πρωταγωνιστεί σε αρκετούς μύθους, με σημαντικότερο την σουμεριακή «Κάθοδο στον Κάτω Κόσμο». Στο μύθο αυτό κατεβαίνει στο Βασίλειο των Νεκρών για να διεκδικήσει την εξουσία της. Ωστόσο, η βασίλισσα και αδερφή της, Ερεσκιγκάλ, διατάζει το θάνατό της. Με το θάνατο της όμως πέθανε και η Φύση και τίποτα δεν μπορούσε να φυτρώσει πια. Μετά από παρέμβαση του θεού Ένκι, θα μπορούσε να αναγεννηθεί, αν κάποιο άλλο πρόσωπο έπαιρνε τη θέση της. Η Θεά διάλεξε να καταδικάσει τον σύζυγό της Ντουμούζι (Ταμμούζ), ο οποίος στο εξής θα εξουσίαζε στον Κάτω Κόσμο για μισό χρόνο. Η ιστορία αυτή θυμίζει τον αντίστοιχο μύθο της Δήμητρας και της κόρης της, Περσεφόνης, που συμβολίζει το θάνατο και την αναγέννηση της φύσης.

Η Ινάννα είναι η κόρη του Θεού Άνου, άρχοντα των Ουρανών. Το όνομα Ινάννα σημαίνει «Βασίλισσα του Ουρανού», ενώ παραλλαγές του ονόματός της είναι Νινσιάννα, ως προσωποποίηση του Αυγερινού, και Νουουγιγάνα, η "Ιερόδουλος των Ουρανών". Απεικονίζεται σαν πλούσια ντυμένη θεά ή σαν γυμνή γυναίκα. Σύμβολο της είναι το οκτάκτινο αστέρι. Σημαντικά ιερά της Ινάννα υπήρχαν στην Ουρούκ και στη Βαβυλώνα. Οι Βαβυλώνιοι την ονόμαζαν Ιστάρ. Αποτελούσε, επίσης, το αντίστοιχο της δυτικοσημιτικής θεάς Αστάρτης. Στην μετέπειτα Ελληνική και Ρωμαϊκή μυθολογία οι θεές Αφροδίτη και Βένους αντίστοιχα απορρόφησαν κάποιες από τις σχετικές με αυτή την ανατολική θεότητα παραδόσεις.
Ιερά Μητρόπολις Πειραιώς

Η Ιερά Μητρόπολις Πειραιώς είναι Μητρόπολη της Εκκλησίας της Ελλάδος. Περιλαμβάνει τις περιοχές του Δήμου Πειραιά και των τέως Δήμων Δραπετσώνας και Αγίου Ιωάννου Ρέντη.
Βαρθολομιό

Το Βαρθολομιό είναι κωμόπολη της Ηλείας στην Περιφερειακή Ενότητα Ηλείας σε υψόμετρο 20 μέτρα.